**ДО**

**КМЕТ НА РАЙОН**

**ДО**

**ДИРЕКТОР НА училище**

 *Към наш № СОА18-УЗ21-1893/08.11.2018 г.*

**ОТНОСНО:** *Покана за участие в Осми турнир по плуване за Купа ‚София“ -2018 г.*

**УВАЖАЕМИ/а Господин / Госпожо КМЕТ,**

**УВАЖАЕМИ/А Господин/ Госпожо директор,**

Столична община, Дирекция “Превенция, интеграция, спорт и туризъм” /ПИСТ/ в партньорство с Национална спортна академия „Васил Левски” и Български червен кръст и със съдействието на Регионалното управление по образование - София град, МОН организира **Осми турнир по плуване за Купа „София” – 2018 година.**

 Събитието е включено в Годишния календар за спортни дейности на Столична община и е в подкрепа на инициативата „София Европейска столица на спорта“.

Спортната надпревара предоставя възможност на учениците от град София да демонстрират своите плувни умения, както и да наблюдават демонстрации по водно спасителна дейност. На учениците от VIII-XII клас ще бъде предоставена възможност да проявят своите умения за оцеляване във водна среда, като участват в смесена щафета с елементи на водно спасяване.

Турнирът по плуване „Купа София“ ще се проведе на **11 и 12 декември 2018 година /вторник и сряда/**, в басейн „Мадара“ на Национална спортна академия „Васил Левски“ за три възрастови групи – 5-7 клас; 8-10 клас и 11-12 клас.

 Техническата конференция ще се състои на 10 декември /понеделник/, на ул. „Оборище” 44, етаж 1, заседателна зала, дирекция ПИСТ.

Заявки за участие и Документи се приемат само на Техническата конференция.

**УВАЖАЕМИ/А Господин/ Госпожо директор,**

В тази връзка, моля за Вашето съдействие при уведомяване и осигуряване присъствие на учителите по физическо възпитание и спорт от повереното Ви училище за участие:

* Техническа конференция – **10 декември 2018 г. /понеделник/** – 12.00 – 14.00 часа.
* Турнир по плуване – **11 и 12 декември 2018 г. /вторник, сряда, /** от 14.00 до 17.30 часа, както следва
* 5-7 клас – 11.12.2018 г. /вторник/
* 8-10/11-12 клас – 12.12.2018 г /сряда/

**ПРИЛОЖЕНИЯ**: 4 броя листа

**С УВАЖЕНИЕ**………………………… **/ДОЦ. Д-р Тодор Чобанов/**

 *Заместник - кмет на Столична община*

*Съгласувал:………………………………. Изготвил:………………………………*

 *д-р Ирена Димитрова Валентина Ликова*

*Директор на дирекция ПИСТ ст. експерт в дирекция ПИСТ*